### Beslutninger

Fremsendes til Teknisk Udvalg til behandling i henhold til beslutning i byrådets møde den 12. april 2023.

###

Udmøntning af budget til udbygning af [adresse] afsat i budget 2020.

### Resume

Torshøjvej har længe været udfordret kapacitetsmæssigt og åbningen af [adresse] har givet væsentligt mere trafik på vejen.

Forligspartierne bag budget 2020 afsatte derfor midler til udvidelse af [adresse], under forudsætning af, at staten besluttede en udbygning af rampekrydsene.

Vejdirektoratet har nu igangsat projektering af ombygningen og forventer, at anlægsarbejdet kan påbegyndes i sensommeren 2023. Sammen med en udvidelse af [adresse] vil det fremtidssikre området.

Teknik og Miljø har i samarbejde med Vejdirektoratet koordineret mellem det kommunale og statslige projekt, så arbejdet kan udføres samtidigt og af samme entreprenør. Samtidigheden i anlægsarbejdet sikrer maksimal udnyttelse af anlægsmidlerne.

Teknik og Miljø indstiller derfor endelig godkendelse af den kommunale del af projektet og anmoder Byrådet om anlægsbevilling.

Da de nødvendige arealer for projektet ikke er tilvejebragt, anmoder Teknik og Miljø om bemyndigelse til opstart af arealerhvervelse.

### Beslutningspunkter

Det indstilles:

At 1) der godkendes anlægsbevilling på 36 mio. kr. til [adresse] andel af projektet om udbygning af [adresse] stiforbindelse.

At 2) de afsatte 9 mio. kr. (løbende priser) fra budget 2020 udmøntes, at der overføres 12,9 mio. kr. fra de afsatte midler til stiforbindelsen i [adresse] til det samlede projekt for Torshøjvej (4. kvartal 2022), samt at der udmøntes 14,1 mio. kr. fra ”Udbygning af den vejmæssige infrastruktur” i Investeringsplan 2024-2034 til projektet.

At 3) Teknik og Miljø bemyndiges til at iværksætte erhvervelse af nødvendige arealer for projektet. Hvor der ikke kan indgås en frivillig aftale med de respektive lodsejere, vil erhvervelsen kunne ske iht. proceduren for kommunale ekspropriationer i [adresse] påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-03-2023

Christine Andreasen: 7

Fremsendes til [adresse] med bemærkning, at Magistraten i mødet den 27. marts 2023 anbefaler, at byrådet tiltræder Magistratsafdelingen for Teknik og Miljøs indstilling af 10. marts 2023.

Aksel Petersen og Mikkel Mogensen tog forbehold.